**Informatīvais ziņojums „Par Ministru kabineta 2012.gada 24.janvāra sēdē (protokola Nr. 5, 35§) dotā uzdevuma izpildes gaitu”**

Ministru kabineta 2012.gada 24.janvāra sēdē (Prot. Nr. 5, 35§) tika izskatīts Ekonomikas ministrijas sagatavotais Informatīvais ziņojums „Par privatizācijas ierosinājumu izskatīšanas gaitu” (turpmāk- Informatīvais ziņojums). Atbilstoši Ministru kabineta sēdē lemtajam:

1. Izglītības un zinātnes ministrijai tika uzdots iesniegt Ekonomikas ministrijai līdz 2012.gada 24.februārim tiesību aktu projektus par šajā informatīvajā ziņojumā iekļautajiem privatizācijai ierosināto valsts īpašumu sarakstā minētajiem attiecīgajiem objektiem;
2. Ekonomikas ministrijai tika uzdots iesniegt:
3. ierosināto valsts īpašumu tiesību projektus līdz 2012.gada 18.maija noteiktā kārtībā izskatīšanai Ministru kabinetā;
4. iesniegt tiesību aktu projektus par valsts īpašuma objektiem, par kuriem pašreiz norit tiesvedība sakarā ar strīdu par īpašuma tiesībām (īpašuma objektu atzīšanai par bezīpašnieka vai bezmantinieka mantu) izskatīšanai Ministru kabinetā četru mēnešu laikā no dienas, kad likumīgā spēkā stājies tiesas nolēmums vai notariāls akts.
5. **Par valsts īpašuma objektu privatizācijas ierosinājumu izskatīšanas gaitu**

Atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 5.panta pirmajai daļai jebkura persona līdz 2006.gada 31.augustam varēja iesniegt valsts akciju sabiedrībā “Privatizācijas aģentūra” (turpmāk – Privatizācijas aģentūra) privatizācijas ierosinājumus par jebkuru valstij piederošo vai piekrītošu nekustamu īpašumu (izņemot dzīvojamās mājas) vai kapitāla daļu.

Saskaņā ar Privatizācijas pabeigšanas 6.panta otro daļu, lēmumu par valstij piederošu nekustamo īpašumu, kapitāla daļu un neapbūvēta zemesgabala nodošanu privatizācijai vai pamatotu atteikumu par privatizācijas ierosinājuma noraidīšanu pieņem Ministru kabinets.

Ministru kabineta rīkojuma projektu par valsts īpašuma objekta, Privatizācijas pabeigšanas likuma 5.panta otrās daļas 2.punktā minētā apbūvēta, kā arī neapbūvēta zemesgabala nodošanu privatizācijai saskaņā ar Privatizācijas pabeigšanas likuma 6.panta pirmo daļu sagatavo Privatizācijas aģentūra un iesniedz Ekonomikas ministrijai, kura Ministru kabineta rīkojuma projektu iesniedz izskatīšanai Ministru kabineta sēdē atbilstoši noteiktajai kārtībai.

Ministru kabineta rīkojuma projektu, atbilstoši Ministru kabineta 2009.gada 7.aprīļa noteikumiem Nr.300 “Ministru kabineta kārtības rullis” (turpmāk – Kārtības rullis), Ekonomikas ministrija izsludina Valsts sekretāru sanāksmē, kurā nosaka, ar kurām valsts institūcijām, t.sk. ministrijām, Kārtības rullī noteiktajā kārtībā dotais projekts jāsaskaņo.

Ja ministrija iebilst pret noteikta īpašuma nodošanu privatizācijai, jo īpašums ir nepieciešams valsts pārvaldes funkciju un uzdevumu veikšanai saskaņā ar Valsts pārvaldes iekārtas likumu, tā atzinumam pievieno Ministru kabineta rīkojuma projektu par atteikumu attiecīgo īpašumu nodot privatizācijai, kurā saskaņā ar Privatizācijas pabeigšanas likuma 6.panta piektajā daļā noteikto ir norādāms, kuras valsts pārvaldes funkcijas veikšanai vai kādas komercdarbības veikšanai attiecīgais īpašums ir nepieciešams.

Saskaņā ar Privatizācijas pabeigšanas likuma 6.panta piekto daļu, tikai Ministru kabinets var pieņemt lēmumu par atteikumu nodot privatizācijai valsts īpašuma objektu, Privatizācijas pabeigšanas likuma 5.panta otrās daļas 2.punktā minēto apbūvētu zemesgabalu, kā arī neapbūvētu zemesgabalu.

Tā kā augstāk minētais Ministru kabineta rīkojuma projekts ir administratīvs akts, tam ir jāatbilst Administratīvā procesa likuma 67.panta otrajā daļā noteiktajām prasībām.

Ņemot vērā faktu, ka atbildīgo valsts institūciju atzinumiem pievienotie Ministru kabineta rīkojuma projekti par atteikumu nodot privatizācijai attiecīgu valsts īpašumu neatbilda noteiktajiem kritērijiem un bija izstrādāti juridiski nekorekti, ar Ministru prezidentu 2006.gada 28.februāra rīkojumu Nr.85 “Par darba grupu” tika izveidota starpinstitūciju darba grupa (turpmāk – Darba grupa), kuras uzdevums ir nodrošināt vienveidīgu un atbilstoši juridiskās tehnikas prasībām noformētu Ministru kabineta rīkojuma projektu par atteikumu nodot privatizācijai valsts īpašuma objektu izstrādi, kā arī Privatizācijas pabeigšanas likuma 6.panta otrās daļas noteikumu izpildi un piemērošanu.

Darba grupā ir iekļauti Ekonomikas ministrijas, Tieslietu ministrijas, Privatizācijas aģentūras un Valsts kancelejas pārstāvji.

Darba grupas apstiprinātais Ministru kabineta rīkojuma projekts par atteikumu nodot privatizācijai valsts īpašuma objektu tiek pievienots Ministru kabineta rīkojuma projektam par attiecīga valsts īpašuma objektu nodošanu privatizācijai un iesniegts izskatīšanai Ministru kabineta sēdē, kur tiek pieņemts gala lēmums par attiecīgā valsts īpašuma objekta nodošanu privatizācijai, vai atteikumu nodot privatizācijai, saglabājot to valsts īpašumā valsts pārvaldes funkciju vai valsts vai pašvaldību komercdarbības veikšanai saskaņā ar Valsts pārvaldes iekārtas likumu.

Vienlaicīgi informējam, ka darba grupa, izskatot sagatavotos projektus, vērtē arī valsts institūcijas sagatavoto pamatojumu atteikumam un, ja uzskata, ka attiecīgs valsts īpašums nav nepieciešams valsts pārvaldes funkciju veikšanai, šo viedokli norāda protokolā, kurš tiek pievienots projektiem, nosūtot tos izskatīšanai Ministru kabineta sēdē.

Ministru kabinets vēl nav izskatījis 8 privatizācijas ierosinājumus, kas saņemti par valsts īpašuma objektiem, no tiem divi privatizācijas ierosinājumi nav izskatīti, jo pašreiz norit tiesvedība par īpašuma tiesību jautājumiem. Trīs privatizācijas ierosinājumi nav izskatīti, jo to izskatīšanu pašreiz apgrūtina juridiskas problēmas. Pret trīs valsts īpašumu objektu nodošanu privatizācijai iebilst ministrijas, no kurām divos gadījumos Izglītības un zinātnes ministrija, bet vienā gadījumā aizsardzības ministrija.

**Privatizācijai ierosinātie valsts nekustamie īpašumi un iemesli, kas kavē Ministru kabineta lēmuma pieņemšanu:**

|  |  |  |  |
| --- | --- | --- | --- |
|  | **Objekta nosaukums, adrese** | **Valdītājs** | **Piezīmes** |
| 1. | Nekustamais īpašums Ezermalas ielā 6k, Rīgā | Aizsardzības ministrija | Ministru kabineta rīkojuma projekts ir izskatīts trīs reizes darba grupas sēdēs. Pēdējā sēdē, kas notika 2012.gada 18.maijā (Prot.Nr.1, 1§), kurā tika izskatīts Aizsardzības ministrijas sagatavotais Ministru kabineta rīkojuma projekts „Par atteikumu nodot privatizācijai minēto nekustamā īpašuma daļu - 6 būves un tām piekrītošo zemes vienību Ezermalas ielā 6, Rīgā”, nolēma precizēt Ministru kabineta rīkojuma projektu un attiecīgi sākotnējās ietekmes ziņojumu (anotāciju) atbilstoši Darba grupas izteiktajiem priekšlikumiem. Tāpat tika nolemts nosūtīt vēstuli minētā valsts īpašuma objekta privatizācijas ierosinātājam vēstuli ar lūgumu divu nedēļu laikā iesniegt Aizsardzības ministrijai savu viedokli par Ministru kabineta rīkojuma projektu, ko atspoguļot arī Ministru kabineta rīkojuma projektā. Sēdē tika nolemts atbalstīt Aizsardzības ministrijas sagatavoto Ministru kabineta rīkojuma projektu, ja no valsts īpašuma objekta privatizācijas ierosinātāja netiks saņemti būtiski iebildumi par sagatavoto Ministru kabineta rīkojuma projektu tā tālākai virzībai uz Ministru kabineta sēdi. Ekonomikas ministrija 2012.gada septembrī nosūtīja Aizsardzības ministrijai vēstuli ar lūgumu līdz š.g. 25.septembrim sniegt informāciju minēto darbību izpildes gaitu. Ar 2012.gada 26.septembra vēstuli Nr. MV-N/2758 „Par informācijas sniegšanu” Aizsardzības ministrija informēja, ka jautājums tiks iekļauts tuvākajā Aizsardzības ministrijas Infrastruktūras padomes (turpmāk - Padome) sēdes darba kārtībā. Pēdējā Padomes sēdē tika nolemts nosūtīt privatizācijas ierosinātājam precizēto Ministru kabineta rīkojuma projektu, ar lūgumu divu nedēļu laikā sniegt Aizsardzības ministrijai savu viedokli. Ministru kabineta rīkojuma projekts ir ticis nosūtīts privatizācijas ierosinātājam un pašlaik tiek gaidīts privatizācijas ierosinātāja viedoklis.  |
| 2. | Nekustamais īpašums Lomonosova ielā 1, Rīgā, kadastra apzīmējums 01000462003015 (tenisa korti) | Izglītības un zinātnes ministrija | Ar 2012.gada 26.aprīļa LR Augstākās tiesas Civillietu tiesu palātas spriedumu civillietā C04233708 (PAC-0266) tika pilnībā noraidīta nomnieka prasība par īpašuma tiesību atzīšanu uz tenisa kortiem. Nomnieks 2012.gada 14.jūnijā iesniedza kasācijas sūdzību par LR Augstākās tiesas Civillietu tiesu palātas 2012.gada 26.aprīļa spriedumu. Tiklīdz spēkā stāsies kasācijas instances nolēmums, tiks sagatavots atbilstošs Ministru kabineta rīkojuma projekts un tas tiks noteiktā kārtībā iesniegts izskatīšanai Ministru kabineta sēdē. |
| 3. | Nekustamais īpašums Šampētera ielā 17a, Rīgā | Finanšu ministrija | Ekonomikas ministrija saņēma Ministru prezidenta 2011.gada 11.novembra rezolūciju Nr.18/TA-2891/7417, kurā lūgts atkārtoti saskaņot Ministru kabineta rīkojuma projektu ar iesaistītajām institūcijām un sniegt priekšlikumus par tā turpmāko virzību.Atbilstoši minētajam, Ekonomikas ministrija 2011.gada 28.novembrī sasauca starpministriju sanāksmi, kurā piedalījās pārstāvji no Ekonomikas ministrijas, Tieslietu ministrijas un Finanšu ministrijas. Par šī ierosinājuma tālāku virzīšanu izskatīšanai Ministru kabineta sēdē iebilda Tieslietu ministrija un Finanšu ministrija. Iebildumu pamatbūtība bija saistīta ar faktu, ka uz zemes gabala (nekustamā īpašuma kadastra Nr. 0100 076 0233) Šampētera ielā 17A, Rīgā atrodas citai personai piederoša būve ar kadastra apzīmējumu 0100 076 0233 005 un uz zemes gabala atrodas arī dabā neeksistējoša būve, kuru nepieciešams dzēst no kadastra informācijas sistēmas. Sanāksmē tika nolemts, ka Finanšu ministrijai 1)jāpanāk, ka dabā neeksistējošā būve tiktu dzēsta no kadastra informācijas sistēmas; 2) jāsazinās un jāpanāk vienošanās ar būves īpašnieku par būves īpašumtiesību maiņu kadastrā.Šā gada 3.maijā stājās spēkā Ministru kabineta noteikumi „Kadastra objekta reģistrācijas un kadastra datu aktualizācijas noteikumi”, kas turpmāk paredzēja vienkāršot būves dzēšanu no kadastra, ja uz zemes vienības atrodas zemes īpašniekam nepiederoša, dabā neesoša būve.Ar 2012.gada 6.marta vēstuli Nr. 12-38/1558 Finanšu ministrija informēja, ka ir veikusi visas nepieciešamās darbības, lai būve ar kadastra apzīmējumu 0100 076 0233 006, kura dabā neeksistē, tiktu dzēsta no kadastra. Pašlaik būve ir dzēsta no kadastra informācijas sistēmas. Vienlaicīgi Finanšu ministrija norādīja, ka nav izdevies sazināties un vienoties ar būves (būves kadastra apzīmējums 0100 076 0233 005) valdītāju par minētās būves nodošanu Finanšu ministrijas valdījumā. Ņemot vērā iepriekš minēto, kā arī Ministru kabineta 2012.gada 24.janvāra sēdē lemto (Prot.Nr.5, 35.§, 3.punkts), Ekonomikas ministrija lūdza pagarināt Ministru prezidenta 2011.gada 11.novembra rezolūcijā Nr.18/TA-2891/7417 (2010) noteiktā uzdevuma termiņu līdz 2012.gada 7.decembrim. Dotajā brīdī Ekonomikas ministrija atkārtoti ir sagatavojusi Ministru kabineta rīkojuma projektu un anotāciju, kas nosūtīta Finanšu ministrijai izskatīšanai. |
| 4. | Nekustamais īpašums „Lielapgulde” Naudītes pagastā, Dobeles novadā | Izglītības un zinātnes ministrija | Ministru kabineta rīkojuma projekts tika skatīts divās darba grupu sēdēs un 2012.gada 18.maija sēdē (Prot.Nr.1, 2§) tika nolemts precizēt Ministru kabineta rīkojuma projektu un attiecīgi sākotnējās ietekmes novērtējuma ziņojumu (anotāciju) atbilstoši darba grupas izteiktajiem priekšlikumiem, kā arī nosūtīt minētā valsts īpašuma objekta privatizācijas ierosinātājam vēstuli ar lūgumu divu nedēļu laikā iesniegt Izglītības un zinātnes ministrijai savu viedokli par Ministru kabineta rīkojuma projektu, ko atspoguļot arī Ministru kabineta rīkojuma projektā. Vienlaicīgi tika pieņemts lēmums atbalstīt Izglītības un zinātnes ministrijas sagatavoto Ministru kabineta rīkojuma projektu, ja no valsts īpašuma objekta privatizācijas ierosinātāja netiks saņemti būtiski iebildumi par sagatavoto Ministru kabineta rīkojuma projektu, un iesniegt precizēto projektu tā tālākai virzībai uz Ministru kabineta sēdi. Ekonomikas ministrija 2012.gada septembrī nosūtīja Izglītības un zinātnes ministrijai vēstuli ar lūgumu līdz š.g. 25.septembrim sniegt informāciju par minēto darbību izpildes gaitu. Ar 2012.gada 27.septembra vēstuli Nr. 01-10-4/1-53 „Par informācijas sniegšanu” Izglītības un zinātnes ministrijas informēja, ka Ministru kabineta rīkojuma projekts „Par atteikumu nodot privatizācijai valsts nekustamo īpašumu „Lielapgulde”, Naudītes pagastā, Dobeles novadā” ir precizēts un ievērojot Administratīvā procesa likuma 62.panta pirmajā daļā noteikto, tika nosūtīts privatizācijas ierosinātājiem viedokļa sniegšanai. Pēc minēto viedokļu saņemšanas ministrija precizēs rīkojumu projektu un nosūtīs to Ekonomikas ministrijai tālākai virzībai izskatīšanai Ministru kabineta sēdē. |
| 5. | Nekustamais īpašums „Ezernieki” Naudītes pagastā, Dobeles novadā | Izglītības un zinātnes ministrija | Ministru kabineta rīkojuma projekts tika skatīts divās darba grupu sēdēs un 2012.gada 18.maija sēdē (Prot.Nr.1, 2§) tika nolemts precizēt Ministru kabineta rīkojuma projektu un attiecīgi sākotnējās ietekmes novērtējuma ziņojumu (anotāciju) atbilstoši darba grupas izteiktajiem priekšlikumiem, kā arī nosūtīt minētā valsts īpašuma objekta privatizācijas ierosinātājam vēstuli ar lūgumu divu nedēļu laikā iesniegt Izglītības un zinātnes ministrijai savu viedokli par Ministru kabineta rīkojuma projektu, ko atspoguļot arī Ministru kabineta rīkojuma projektā. Vienlaicīgi tika pieņemts lēmums atbalstīt Izglītības un zinātnes ministrijas sagatavoto Ministru kabineta rīkojuma projektu, ja no valsts īpašuma objekta privatizācijas ierosinātāja netiks saņemti būtiski iebildumi par sagatavoto Ministru kabineta rīkojuma projektu, un iesniegt precizēto projektu tā tālākai virzībai uz Ministru kabineta sēdi. Ekonomikas ministrija 2012.gada septembrī nosūtīja Izglītības un zinātnes ministrijai vēstuli ar lūgumu līdz š.g. 25.septembrim sniegt informāciju minēto darbību izpildes gaitu. Ar 2012.gada 27.septembra vēstuli Nr. 01-10-4/1-53 „Par informācijas sniegšanu” Izglītības un zinātnes ministrijas informēja, ka Ministru kabineta rīkojuma projekts „Par atteikumu nodot privatizācijai valsts nekustamo īpašumu „Ezernieki”, Naudītes pagastā, Dobeles novadā” ir precizēts un ievērojot Administratīvā procesa likuma 62.panta pirmajā daļā noteikto, tika nosūtīts privatizācijas ierosinātājiem viedokļa sniegšanai. Pēc minēto viedokļu saņemšanas ministrija precizēs rīkojumu projektu un nosūtīs to Ekonomikas ministrijai tālākai virzībai izskatīšanai Ministru kabineta sēdē. |
| 6. | Nekustamais īpašums Vikingu ielā 24A, Jūrmalā | Finanšu ministrija | Ministru kabineta rīkojuma projekts tika izsludināts Valsts sekretāru 2009.gada 12.novembra (Prot. Nr.43., 6.§) sanāksmē. Ministru kabineta rīkojuma projekts tika atsaukts Valsts sekretāru 2010.gada 27.maija sanāksmē (Prot.Nr.21, 26.§). Iebildumu būtība ir saistīta ar faktu, ka ir nepieciešams pārliecināties, vai nekustamais īpašums ir nododams privatizācijai vai atsavināms pamatojoties uz likumu „Par zemes reformu Latvijas Republikas pilsētās”. No Jūrmalas pilsētas domes Pilsētplānošanas nodaļas 2011.gada 21.decembra vēstules Nr. 14-1/2930 „Par zemes vienības sadalīšanu Vikingu ielā 24A, Jūrmalā” izriet, ka zemes vienību Vikingu ielā 24A, Jūrmalā var sadalīt ņemot vērā Jūrmalas pilsētas teritorijas izmantošanas un apbūves noteikumu 4.nodaļā „Zemesgabalu veidošana un to lielumi” noteikto. Vienlaikus ņemot vērā faktu, ka būve atrodas Valsts nozīmes pilsētbūvniecības pieminekļu aizsargjoslas teritorijā, papildus ir jāievēro Jūrmalas pilsētas teritorijas izmantošanas un apbūves noteikumu 8.8. nodaļas 8.8.1. punkta apakšpunktu. Ņemot vērā minēto Jūrmalas pilsētas dome nosūtīja informāciju pašvaldības īpašumu tiesiskās reģistrācijas un datu bāzes nodaļai ar nolūku izvērtēt un noteikt zemes vienības Vikingu ielā 24 A, Jūrmalā esošajām būvēm zemes vienības piekrītošo platību. Līdz šim brīdim interesējošā informācija no Jūrmalas pašvaldības domes nav saņemta.  |
| 7. | Nekustamais īpašums „Zvejnieki” Rendas pagasts, Kuldīgas novads | Izglītības un zinātnes ministrija | Ekonomikas ministrija 2012.gada 27.augustā ar vēstuli Nr. 231.2-3-8585 lūdza Izglītības un zinātnes ministriju sniegt precizētu informāciju par nekustamajiem īpašumiem „Zvejnieki” Rendas pagastā, Kuldīgas novadā. Ekonomikas ministrija ir saņēmusi Izglītības un zinātnes ministrijas 2012.gada 10.oktobra vēstuli Nr. 01-10/4254 „Par nekustamajiem īpašumiem Rendas pagastā, Kuldīgas novadā”, kurā tiek lūgts nodrošināt atbilstošu tālāku rīcību, tajā skaitā sagatavot un virzīt izsludināšanai Valsts sekretāru sanāksmē Ministru kabineta rīkojuma projektu par zemes vienības un Būvju nodošanu privatizācijai. Ar 2012.gada 8.oktobra vēstuli Nr. 231.2-5-10236 „Par nekustamajiem īpašumiem Rendas pagastā, Kuldīgas novadā” Ekonomikas ministrija lūdza Privatizācijas aģentūru sagatavot Ministru kabineta rīkojuma projektu „Par Nekustamā īpašuma „Zvejnieki” Rendas pagastā, Kuldīgas novadā privatizāciju”.  |
| 8. | Nekustamais īpašums Mellužu ielā 31, Jūrmalā | Finanšu ministrija | Privatizācijas aģentūra ir iesniegusi tiesā pieteikumu par divu zemesgrāmatā neierakstītu ēku, kas atrodas uz zemes gabala Mellužu ielā 31, Jūrmalā, īpašumtiesību atzīšanu valstij. Tiesas sēde notika 2012.gada 9.oktobrī. Pieteikums par nekustamo īpašumu Mellužu ielā 31 tika atstāts bez izskatīšanas, jo pret juridiska fakta konstatēšanu iebilda Finanšu ministrija, iesniedzot blakus sūdzību par Rīgas pilsētas Vidzemes priekšpilsētas tiesas 2012.gada 10.oktobra lēmumu Civillietā Nr. C30738710, VAS „Privatizācijas aģentūra” pieteikumā par juridiska fakta konstatēšanu, lietā ar ieinteresētajām personām LR Finanšu ministru, Jūrmalas pilsētas domi, Jūrmalas pilsētas brīvprātīgo Ugunsdzēsēju biedrību. Tiklīdz tiesa pieņems lēmumu, tiks sagatavots atbilstošs rīkojuma projekts un tas tiks noteiktā kārtībā iesniegts izskatīšanai Ministru kabineta sēdē.  |

2. Privatizācijas ierosinājumu izskatīšanas gaita par ierosināto bezīpašnieka mantu.

Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk - Pabeigšanas likums) 2.pantu, kā arī ievērojot minētā likuma pārejas noteikumu 14.² punktu un Civillikuma 417. un 930.pantu, ar Ministru kabineta 2008.gada 13.novembra rīkojumu Nr. 714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi”, Ministra kabineta 2010.gada 21.aprīļa rīkojumu Nr. 221 ”Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” un Ministra kabineta 2010.gada 21.aprīļa rīkojumu Nr. 222 „Par valsts akciju sabiedrības „Privatizācijas aģentūra”” pilnvarošanu apzināt īpašuma objektus, par kuriem ir saņemti privatizācijas ierosinājumi” valsts akciju sabiedrību „Privatizācijas aģentūra” (turpmāk - Privatizācijas aģentūra) ir pilnvarota Latvijas Republikas vārdā vērsties tiesā vai pie notāra, lai veiktu nepieciešamās darbības **79 (septiņdesmit deviņu)** īpašuma objektu atzīšanai par bezīpašnieka vai bezmantinieka mantu. Minētie objekti ir ierosināti privatizācijai, bet īpašuma tiesības nav noskaidrotas, līdz ar to pirms lēmuma pieņemšanas par to nodošanu privatizācijai ir jākonstatē juridisks fakts, ka īpašumi piekrīt valstij. Pēc tiesas nolēmuma pieņemšanas vai notariālā akta izdošanas par īpašuma atzīšanu par bezīpašnieka vai bezmantinieka mantu, saskaņā ar Pabeigšanas likuma pārejas noteikumu 14.² punktu Ministru kabinets lēmumu par īpašuma objektu nodošanu privatizācijai vai pamatotu atteikumu nodot privatizācijai pieņems četru mēnešu laikā no dienas, kad likumīgā spēkā stājies tiesas nolēmums vai notariāls akts par īpašuma atzīšanu par bezīpašnieka vai bezmantinieka mantu.

Atbilstoši Privatizācijas aģentūras sniegtajai informācijai, izpildot minēto uzdevumu Privatizācijas aģentūra:

- par 12 (divpadsmit) īpašuma objektiem nav vērsusies tiesā, jo minētie īpašuma objekti pieder pašvaldībai vai privātpersonai vai arī konstatēts, ka būve dabā neeksistē. Saskaņā ar Privatizācijas pabeigšanas likuma 6.pantu privatizācijas ierosinājumi par pašvaldībai piederošajiem īpašuma objektiem ir pārsūtīti attiecīgajām pašvaldībām, attiecīga lēmuma pieņemšanai.

- par 67 (sešdesmit septiņiem) īpašuma objektiem Privatizācijas aģentūra ir vērsusies tiesā, lai konstatētu juridisku faktu un atzītu minētos objektus par bezīpašnieka mantu, kas ir piekritīga valstij, t.sk.:

• 36 (trīsdesmit sešos) gadījumos tiesvedība ir noslēgusies un ir stājies spēkā tiesas nolēmums, ar kuru nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums ir bezīpašnieka lieta, kas piekritīga valstij;

• 13 (desmit) gadījumos Privatizācijas aģentūras pieteikums ir atstāts bez izskatīšanas, pamatojoties uz Civilprocesa likuma 258.pantu, jo sevišķās tiesāšanās kārtībā izskatāmajā lietā radies strīds par tiesībām un šis strīds izšķirams tiesā prasības kārtībā, no kuriem 3 (trīs) gadījumos tiesu nolēmumi vēl nav stājušies likumīgā spēkā;

* 16 (sešpadsmit) gadījumos tiesas nolēmums, ar kuru apmierināts Privatizācijas aģentūras pieteikums un konstatēts juridiskais fakts, ka nekustamais īpašums, ir bezīpašnieka lieta, kas piekritīga valstij, vēl nav stājies likumīgā spēkā. Paredzams, ka minētie tiesas spriedumi stāsies spēkā 2012.gada novembrī;
* 2 (divos) gadījumos tiesvedība vēl nav noslēgusies.

Visos 36 (trīsdesmit sešos) gadījumos, kuros tiesvedība ir noslēgusies un ir stājies spēkā tiesas nolēmums, ar kuru konstatē juridisko faktu, ka īpašuma objekts ir bezīpašnieka lieta, kas piekritīga valstij, Privatizācijas aģentūra saskaņā ar Ministru kabineta 2006.gada 25.aprīļa noteikumu Nr. 315 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk- Noteikumi) 4.punktu, pēc tiesas sprieduma spēkā stāšanās ir ziņojusi Valsts ieņēmumu dienestam par minēto faktu un nosūtījusi attiecīgā sprieduma noraksta kopiju.

Valsts ieņēmumu dienests ir informējis par 20 īpašuma objekta ņemšanu uzskaitē, no kuriem:

* 9 (deviņi) atbilstoši Noteikumu 26.4.apakšpunktam, ir nododami Privatizācijas aģentūrai privatizācijai vai atsavināšanai atbilstoši likumā „Par valsts un pašvaldību dzīvojamo māju privatizāciju” vai Valsts un pašvaldību mantas atsavināšanas likumā noteiktajai kārtībai, jo minētie īpašuma objekti ir dzīvojamās mājas. Likuma „Par valsts un pašvaldību īpašuma objektu privatizāciju” 1.panta pirmās daļas 3.punkts nosaka, ka valsts un pašvaldību īpašumā esošā dzīvojamā fonda privatizāciju nosaka citi likumi. Līdz ar to attiecīgie privatizācijas ierosinājumi nav izskatāmi atbilstoši Privatizācijas pabeigšanas likumā noteiktajai kārtībai.
* 11 (vienpadsmit) atbilstoši Noteikumu 26.3 apakšpunktam, ir nododami valdījumā valsts akciju sabiedrībai „Valsts nekustamie īpašumi”.

Par atlikušo 16 īpašuma objektu ņemšanu uzskaitē Privatizācijas aģentūrai pašreiz nav informācijas.

Atbilstoši tam, ka lielākā daļa no šiem īpašuma objektiem ir ēkas un būves, kurām nav ēku (būvju) kadastrālās uzmērīšanas lietu, īpašumi nav reģistrēti Nekustamā īpašuma valsts kadastra informācijas sistēmā, nav veikta zemesgabalu uzmērīšana un ierakstīšana zemesgrāmatā, pirms Ministru kabineta rīkojuma par valsts īpašuma objektu nodošanu privatizācijai vai atteikumu nodot privatizācijai projekta virzīšanas Ministru kabineta kārtības rullī noteiktajā kārtībā, privatizācijas aģentūra plāno veikt atbilstošas darbības īpašuma objekta sastāva nodrošināšanai un attiecīgi tiesību akta projekta sagatavošanai.

**Ekonomikas ministrs D.Pavļuts**

**Vīza: Valsts sekretārs J.Pūce**

02.11.2012. 17:17

2 889

Dreija

67013163, Linda.Dreija@em.gov.lv